Primăria Municipiului Timișoara anunţă că, din 12 martie, va relua operațiunea de eliminare a cablurilor amplasate aerian.
În această etapă, vor fi tăiate cablurile de pe Calea Torontalului. Lucrările vor fi programate în funcție de condițiile meteo.
Municipalitatea reaminteşte că operatorii au fost înștiințați de-a lungul ultimilor ani că au obligația dezafectării cablurilor aeriene și trecerii lor în subteran. Deoarece aceștia nu au dat curs solicitărilor de a trece cablurile în subteran, Primăria Timișoara, cu sprijinul Societăţii de Transport Public Timişoara, va interveni pentru dezafectarea colierelor, panourilor publicitare și a fibrei optice.